
Parlamentul  României

Camera  Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

           Nr. 32/355/2010
	                                Bucureşti, 07.12.2010 

                       Pl x 516/2010


RAPORT 

asupra propunerii legislative pentru modificarea şi completarea Legii nr. 1/1998 privind organizarea şi funcţionarea Serviciului de Informaţii Externe
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu propunerea legislativă pentru modificarea şi completarea Legii nr. 1/1998 privind organizarea şi funcţionarea Serviciului de Informaţii Externe, trimisă cu adresa nr. Pl x 516 din 29 noiembrie 2010 şi înregistrată cu nr. 32/355 din 02.12.2010. 
2. Consiliul Legislativ, cu nr. 1354/17.11.2010, a avizat favorabil propunerea legislativă, cu observaţii şi propuneri. 

3. Guvernul nu şi-a exprimat un punct de vedere asupra acestei iniţiative. 

Propunerea legislativă are ca obiect de reglementare completarea art. 21 din Legea nr. 1/1998 în sensul modificării prin rectificare bugetară a bugetului SIE în raport de evoluţia cursului leu-euro.

4. Propunerea legislativă face parte din categoria legilor organice, potrivit prevederilor art. 117 alin. (3) din Constituţia României, republicată.

5. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

6.  La lucrările Comisiei au fost prezenţi 23 deputaţi din totalul de 24 de membri.


În urma dezbaterilor, în şedinţa din 07 decembrie 2010, membrii Comisiei, cu majoritate de voturi, au hotărât respingerea acestei iniţiative legislative.

Preşedinte,

Costică CANACHEU
